b'\n_START_ARTICLE_\nPermakultura\n_START_PARAGRAPH_\nP\xc3\xaarmakult\xc3\xbara je na\xc4\x8drtovan sistem, ki posku\xc5\xa1a ustvariti trajnostni \xc5\xbeivljenjski prostor (habitat) s posnemanjem vzorcev iz narave._NEWLINE_Besedo\xc2\xa0\xc2\xbbpermakultura\xc2\xab\xc2\xa0sta sredi sedemdesetih sestavila Avstralca Bill Mollison in David Holmgren iz besed permanenta agrikultura ali permanentna kultura. Permakulturo lahko opi\xc5\xa1emo kot eti\xc4\x8dni sistem na\xc4\x8drtovanja primeren za proizvodnjo prehrane, izrabe prostora ter gradnjo prebivali\xc5\xa1\xc4\x8d. V njej se prepletajo ekologija, pokrajina, ekolo\xc5\xa1ko kmetijstvo, arhitektura in agrogozdarstvo. Poudarek ni na teh posameznih elementih, temve\xc4\x8d na povezavah med njimi, pri \xc4\x8demer se dose\xc5\xbee sinergijski u\xc4\x8dinek. Permakultura sloni na pozornem in preudarnem opazovanju narave in naravnih sistemov ter prepoznavanju univerzalnih vzorcev in principov z vklju\xc4\x8devanjem le-teh v na\xc5\xa1e okoli\xc5\xa1\xc4\x8dine._NEWLINE_Poudariti velja, da to ni nekja novega. Na kitajskem obstaja kmetija, ki je dokazano neprenehoma prehranjevala v zadnjih 1000 letih do 10 \xc4\x8dlanov ene dru\xc5\xbeine in se ni veliko spremenila od takrat, vendar pa so kljub vsem naporom take trajnostne kmetije zelo "netrajnostne" in ena za drugo propadajpo.\n_START_SECTION_\nZa\xc4\x8detek\n_START_PARAGRAPH_\nSredi 70-ih sta dva Avstralca, dr. Bill Mollison in David Holmgren za\xc4\x8dela razvijati idejo, za katero sta upala, da bo pomagala ustvariti stabilen agrikulturen sistem. To je bil njun odgovor na hitro rasto\xc4\x8do uporabo destruktivne industrijsko-agrikulturne metode, ki je zastrupljala zemljo in vodo, ter povzro\xc4\x8dala erozijo prsti z neko\xc4\x8d rodovitne pokrajine. Ta na\xc4\x8drtovani pristop, imenovan permakultura sta prvi\xc4\x8d predstavila ob\xc4\x8dinstvu s publikacijo Permaculture One leta 1978._NEWLINE_Izraz permakultura je na za\xc4\x8detku pomenil permanentna agrikultura vendar sta ga kmalu raz\xc5\xa1irila na permanentna kultura, ker sta ugotovila, da je socialni vidik eden izmed klju\xc4\x8dnih delov trajno stabilnega sistema._NEWLINE_Po izdaji Permaculture One sta Mollison in Holmgren naprej izbolj\xc5\xa1evala in razvijala ideje z na\xc4\x8drtovanjem stotine permakulturnih obmo\xc4\x8dij ter organiziranjem teh informacij v bolj podrobne knjige. Mollison je predaval v ve\xc4\x8d kot osmih dr\xc5\xbeavah, kjer je njegov dvotedenski na\xc4\x8drtovalni te\xc4\x8daj obiskovalo ve\xc4\x8d tiso\xc4\x8d te\xc4\x8dajnikov. Na za\xc4\x8detku 80-ih se je sistem za\xc4\x8del razvijati naprej od, do tedaj prete\xc5\xbeno agrikulturnega modela, k celovitemu sistemu na\xc4\x8drtovanja trajnostnega \xc4\x8dlove\xc5\xa1kega \xc5\xbeivljenjskega prostora._NEWLINE_Do sredine 80-ih je \xc5\xbee veliko te\xc4\x8dajnikov uspe\xc5\xa1no uporabljalo na\xc4\x8dela permakulture, ter so \xc5\xbee sami za\xc4\x8deli pou\xc4\x8devati tehnike, ki so jih osvojili. V kratkem \xc4\x8dasu je bilo \xc5\xa1irom sveta (ve\xc4\x8d kot sto dr\xc5\xbeav), ustanovljeno ve\xc4\x8d permakulturnih skupin, projektov, zdru\xc5\xbeenj in in\xc5\xa1titucij._NEWLINE_Permakultura se je raz\xc5\xa1irila iz Avstralskega v mednarodno gibanje. Angle\xc5\xa1ki u\xc4\x8ditelj permakulture Patrick Whitefield, avtor knjig The Earth Care Manual in Permaculture in a Nutshell meni, da obstajata dva stali\xc5\xa1\xc4\x8da permakulture: a) izvirna in b) na\xc4\x8drtovana permakultura. Izvirna permakultura posku\xc5\xa1a \xc4\x8dim bolj verno posnemati naravo z razvojem u\xc5\xbeitnega ekosistema, ki je zelo podoben divjemu dvojniku. Na\xc4\x8drtovana permakultura uporablja delujo\xc4\x8de povezave v naravnem ekosistemu za na\xc4\x8drtovanje vrta. Kon\xc4\x8dni rezultat ne zgleda tako naravno kot gozdni vrt, vendar je \xc5\xa1e vedno osnovan na ekolo\xc5\xa1kih principih.\n_START_SECTION_\nVplivi\n_START_PARAGRAPH_\nIzraz permanentna agrikultura je prvi uporabil Franklin Hiram King v svoji knjigi iz leta 1911, Farmers of Forty Centuries: Or Permanent Agriculture in China, Korea and Japan, kjer jo je definiral kot agrikulturo ki lahko traja v neskon\xc4\x8dnost._NEWLINE_Tej definiciji je nasprotoval Avstralec P. A. Yeomans (Water for Every Farm, 1973), ki je predstavil opazovalni pristop do uporabe zemlje v Avstraliji v 40-ih, ki je temeljil predvsem na njegovem poznavanju geologije. Yeoman je predstavil Keyline na\xc4\x8drtovanje za upravljanje vodnih zalog za namakanje povr\xc5\xa1in._NEWLINE_Na Holmgrena je na za\xc4\x8detku zelo vplivalo tudi delo Howard T. Oduma. Odum se je osredoto\xc4\x8dal na sistem ekologije, predvsem na princip najve\xc4\x8dje energije (Maximum power), ki preu\xc4\x8duje energijo sistema in kako naravni sistemi te\xc5\xbeijo k pove\xc4\x8danju energije vpete v sistem. Na primer, skupna kalori\xc4\x8dna vrednost gozda je zelo velika z njegovo mno\xc5\xbeico rastlin in \xc5\xbeivali, ter je zelo u\xc4\x8dinkovit pretvornik son\xc4\x8dne energije v biomaso. Nasprotno pa p\xc5\xa1eni\xc4\x8dno polje vsebuje veliko manj energije in pogosto potrebuje velike energijske vlo\xc5\xbeke za zagotavljanje rodnosti.'